9. 9. 95 De Europæiske Fællesskabers Tidende Nr. L 215/7 KOMMISSIONENS FORORDNING (EF) Nr. 2148/95 af 8. september 1995 om fravigelse af forordning (EØF) nr. 689/92 om fastsættelse af fremgangsmåden ved og betingelserne for interventionsorganernes overtagelse af korn KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (?), senest ændret ved forordning (EF) nr. 1863/95 ?), særlig artikel 5, og ud fra følgende betragtninger : Betingelserne for interventionsorganernes overtagelse af korn er fastsat i Kommissionens forordning (EØF) nr. 689/92 (?) senest ændret ved forordning (EF) nr. 1800/ 95 (); i Sverige strækker interventionsperioden sig ind til udgangen af juni ; antallet af interventionscentre i Sverige blev forhøjet i løbet af høståret ; den officielle offentliggø- relse af listen over de nye svenske interventionscentre fandt sted meget sent i høståret ; kornproducenterne i Sverige kan derfor ikke foretage deres leveringer til inter- vention inden den 31. juli som fastsat i forordning (EØF) nr. 689/92 ; for at interventionen fuldt ud kan spille sin rolle som sikkerhedsnet i Sverige for høsten i høståret 1994/95, bør bestemmelserne i forordning (EØF) nr. 689/92 og især artikel 3 fraviges, ved at perioden for leve- ring af korn til intervention forlænges ; de i denne forordning fastsatte foranstaltninger er i over- ensstemmelse med udtalelse fra Den Fælles Forvaltnings- komité for Korn, Fedtstoffer og Tørret Foder — UDSTEDT FØLGENDE FORORDNING : Artikel 1 Uanset artikel 3, stk. 3, tredje afsnit, i forordning (EØF) nr. 689/92 bemyndiges kornproducenterne i Sverige til at levere korn, der er tilbudt og antaget til intervention for 1994/95-høsten, indtil den 14. august 1995. Overtagelses- betingelserne, herunder betingelserne for opkøbsprisen, svarer til dem, der ville være i kraft, hvis leveringen havde fundet sted inden den 31. juli 1995. Artikel 2 Denne forordning træder i kraft dagen efter offentliggø- relsen i De Europæiske Fællesskabers Tidende. Den anvendes fra den 31. juli 1995. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 8. september 1995. () EFT nr. L 181 af 1. 7. 1992, s. 21. () EFT nr. L 179 af 29. 7. 1995, s. 1. (:) EFT nr. L 74 af 20. 3. 1992, s. 18. () EFT nr. L 174 af 26. 7. 1995, s. 24. På Kommissionens vegne Franz FISCHLER Medlem af Kommissionen